Ελλήνων Συνέλευσις

Η Ελλήνων Συνέλευσις (Ε.ΣΥ.) είναι ελληνικό ακροδεξιό πολιτικό κόμμα το οποίο ιδρύθηκε στις 4 Σεπτεμβρίου 2015 από τον Αρτέμη Σώρρα.

Από την ίδρυση του, διάφορα μέλη του παραμένουν προσκολλημένα σε δοξασίες που σχετίζονται με την αρχαία ελληνική θρησκεία, ενώ όταν γίνονται μέλη του φορέα, φέρονται να ασπάζονται έναν ειδικό όρκο, τον λεγόμενο «όρκο του πολεμιστή». Επίσης διοργανώνει τελετουργίες στην Αρχαία Ολυμπία. Η ρητορική του έχει χαρακτηριστεί συνωμοσιολογική, ρατσιστική, αντισημιτική και ομοφοβική.Ακροδεξιά ρητορική:

Κατηγορήθηκε ως εγκληματική οργάνωση και αντιμετώπισε σοβαρά ποινικά αδικήματα. Στις 6 Δεκεμβρίου 2019, ο Αρτέμης Σώρρας φυλακίστηκε για 6 χρόνια με την κατηγορία της απόπειρας απάτης κατά του Δημοσίου.

 Ιστορικό 
Ιδρύθηκε ως οργάνωση από τον Αρτέμη Σώρρα στις 20 Σεπτεμβρίου 2012, ενώ η ίδρυση του πολιτικού κόμματος ανακοινώθηκε στις 4 Σεπτεμβρίου 2015, με την υπόσχεση της άμεσης διαγραφής χρεών και της καταβολή υψηλών χρηματικών ποσών σε κάθε ελληνικό ΑΦΜ στην περίπτωση που σχηματίσει κυβέρνηση. Τα μέλη της ξεπέρασαν τις 12.000 και για να ολοκληρώσουν την εγγραφή τους ορκίζονταν πίστη στο Δωδεκάθεο, με παράλληλη οργάνωση τελετών στην αρχαία Ολυμπία. Σε διάφορες εκδηλώσεις σε όλη την Ελλάδα, προέτρεπε πολίτες να αρνηθούν τα χρέη της χώρας και να γίνουν μέλη με σκοπό τη διάσωσή της.

Μέσα σε λίγα χρόνια η οργάνωση ίδρυσε γραφεία σε ολόκληρη τη χώρα, τα οποία έχουν επανειλημμένα γίνει, σε διάφορες πόλεις, στόχος επίθεσης.Επιθέσεις σε γραφεία της Ελλήνων Συνέλευσις:

Συμμετείχε στις ευρωεκλογές του 2019 με 42 υποψηφίους, συμπεριλαμβανομένου του Σώρρα.eurovouli.gr Ανακτήθηκε στις 02/05/2019. Παρά το γεγονός ότι είχε προφυλακιστεί, το αίτημά του για υποψηφιότητα έγινε δεκτό από τον Άρειο Πάγο. Λίγους μήνες μετά, ο Αρτέμης Σώρρας συμμετείχε και στις βουλευτικές εκλογές του 2019.

 Ζητήματα με τη δικαιοσύνη 
Η ηγεσία της Ελλήνων Συνέλευσις έχει κατηγορηθεί ως εγκληματική οργάνωση η οποία διέπραξε απάτη κατά του δημοσίου. Σύμφωνα με το υπόμνημα εισαγγελέα: «δρούσε ως εγκληματική οργάνωση πείθοντας τους πολίτες να μην καταβάλλουν ασφαλιστικές εισφορές και οφειλές στο Δημόσιο, σε Τράπεζες και σε ασφαλιστικά ταμεία, με αποτέλεσμα να υποστούν ανυπολόγιστη βλάβη». Συγκεκριμένα, οι κατηγορούμενοι της οργάνωσης είναι δέκα, και ανάμεσα στα αδικήματα που έχουν προκύψει περιλαμβάνονται η διεύθυνση και ένταξη σε εγκληματική οργάνωση, η απάτη σε βάρος Δημοσίου, Τραπεζών και ασφαλιστικών ταμείων, και το ξέπλυμα μαύρου χρήματος. 

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 2019 Αρτέμης Σώρρας 14.079 0,25%  14ο κόμμαΕκτός Βουλής 2023 Ι 12.743 0,22%  23ο κόμμαΕκτός Βουλής 2023 ΙΙ 6.408 0,12%  20ο κόμμαΕκτός Βουλής

 Ευρωπαϊκό Κοινοβούλιο 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 2019 Αρτέμης Σώρρας 29.509 0,52%  22η - 2024 6.964 0,18%  26η -

 Παραπομπές 

 Εξωτερικοί σύνδεσμοι 


Κατηγορία:Ελληνικά πολιτικά κόμματα